stanford-oval/wikipedia huggingface dataset:
เกสริยาสถูป
มหาสถูป

เดิมเกสริยาสถูปไม่เป็นที่รู้จักและไม่เป็นจุดสำหรับจาริกแสวงบุญของชาวพุทธ แต่หลังจากกองโบราณคดีอินเดียได้ขุดค้นเนินดินใหญ่พบพระมหาสถูปโบราณที่มีความเส้นผ่านศูนย์กลางถึง 1,400 ฟุต สูงถึง 51 ฟุต (เดิมอาจสูงถึง 70 ฟุต) ซึ่งทำให้มหาสถูปโบราณที่ค้นพบใหม่นี้กลายเป็นมหาสถูปที่ใหญ่ที่สุดในอินเดีย มีลักษณะคล้ายกับเจดีย์ชเวดากองและพระมหาสถูปบุโรพุทโธ ซึ่งทำให้มีผู้สันนิษฐานว่าเกสริยาสถูปนี้เป็นต้นแบบของมหาสถูปทั้งสอง
โดยเกสริยาสถูปเป็นสถูปเดียวกับที่ปรากฏในบันทึกของพระถังซำจั๋ง ที่เคยจาริกแสวงบุญมายังสถานที่แห่งนี้ ท่านได้กล่าวไว้ว่าสถานที่แห่งนี้เป็นที่ตั้งของพระมหาสถูปที่ประดิษฐานบาตรของพระพุทธองค์ที่พระพุทธเจ้าทรงประทานแก่ชาววัชชีเมืองเวสาลีที่ตามมาส่งเสด็จพระพุทธองค์เป็นครั้งสุดท้าย ก่อนจะเสด็จไปยังเมืองกุสินาราเพื่อเสด็จดับขันธปรินิพพาน
เกสริยาในปัจจุบันอยู่ห่างจากกุสินาราประมาณ 120 กิโลเมตร ในเขตรัฐพิหาร ระหว่างทางจากเมืองไวสาลีไปยังเมืองกุสินารา
ดูเพิ่ม

การแสวงบุญของชาวพุทธในดินแดนพุทธภูมิ
แหล่งข้อมูลอื่น

Kesariya, Bihar เก็บถาวร 2009-06-20 ที่ เวย์แบ็กแมชชีน. Buddhist-Tourism.Com. เข้าถึงเมื่อ 4-6-52 (อังกฤษ)
Kesariya Stupa-maps.google
The Nandangarh Stupa and The Asoka Pillar Site of Lauriya Nandangarh – The Nandangarh Stupa-maps.google - The Asoka Pillar-maps.google
เกสริยาสถูป
เขาไกรลาส

| เขาไกรลาส |
| --- | --- |
གངས་རིན་པོ་ཆེ  (ทิเบต)
เขาไกรลาสมองทางเหนือ
จุดสูงสุด
พิกัด: 31°4′0″N 81°18′45″E﻿ / ﻿31.06667°N 81.31250°E﻿ / 31.06667; 81.31250 
ข้อมูลทางภูมิศาสตร์
เขาไกรลาสเทศมณฑล Burang เขตปกครองตนเองทิเบต 
ประเทศ: จีน
เทือกเขา: Gangdisê Range
การพิชิต
พิชิตครั้งแรก: ไม่มี (ปัจจุบันยังคงห้ามปีนขึ้นเขา)
เขาไกรลาส
แผนที่แสดงที่ตั้ง
เขาไกรลาส (ทิเบต: གངས་རིན་པོ་ཆེ;  จีนตัวย่อ: 冈仁波齐峰; จีนตัวเต็ม: 岡仁波齊峰; สันสกฤต: कैलास, Kailāsa, ไกลาส)  เป็นยอดเขาแห่งหนึ่งของเทือกเขาหิมาลัย ตั้งอยู่ในทิศตะวันตกของเขตปกครองตนเองทิเบต ทางตอนเหนือของยอดเขานันทาเทวีราว 100 ไมล์
มีความสูง 6,638 เมตร (21,778 ฟุต) จัดว่าเป็นยอดเขาสูงเป็นอันดับที่ 32 ของโลก และสูงเป็นที่ 19 ในบรรดายอดเขาของเทือกเขาหิมาลัย เป็นยอดเขาที่มีอายุกำเนิดมาจนถึงปัจจุบัน 50 ล้านปี
ในศาสนาฮินดูเชื่อว่าเขาไกรลาสเป็นที่ประทับของพระศิวะและพระแม่ปารวตี ในศาสนาพุทธมีคัมภีร์สารัตถปกาสินีระบุว่าเขาไกรลาสเป็นเขาที่ประเสริฐสุดในบรรดาภูเขาในป่าหิมพานต์ และยังปรากฏในศาสนาเชนและศาสนาบอน
ตามความเชื่อของศาสนาต่าง ๆ เหล่านี้ เขาไกรลาสเป็นศูนย์กลางของจักรวาล และเชื่อว่า คือแห่งเดียวกันกับเขาพระสุเมรุ
เชิงเขาไกรลาส เป็นต้นกำเนิดของแม่น้ำสำคัญหลายสายของภูมิภาคแห่งนี้ ได้แก่ แม่น้ำคงคา แม่น้ำสินธุ และยังมีทะเลสาบอีก 7 แห่งอยู่รายรอบ ซึ่งแห่งที่สำคัญ คือ "ทะเลสาบมานสโรวระ" หรือ "ทะเลสาบมานัสสะ" อยู่ทางเหนือของเขาไกรลาส ที่เชื่อกันว่า คือ "สระอโนดาต" ในป่าหิมพานต์ เชื่อกันว่าเป็นสถาน ๆ ที่เป็นต้นกำเนิดของหงส์ และหงส์จะบินกลับมาที่นี่ทุกปี ทะเลสาบมานัส ได้ถูกอ้างอิงถึงในรามายณะและมหาภารตะ ที่ระบุว่า "ทะเลสาบมานัสอันศักดิ์สิทธิ์นี้ แม้แต่ใครได้ถูกต้องสัมผัสหรือนำเอามาล้างร่างกายหรือได้อาบน้ำในทะเลสาบนี้ ผู้นั้นจะได้ไปสู่สรวงสวรรค์ และถ้าใครได้ดื่มน้ำในทะเลสาบศักดิ์สิทธิ์นี้ ก็จะได้ขึ้นไปอยู่ในสวรรค์ใกล้ที่สถิตของพระศิวะ"
เขาไกรลาส ปกติจะปกคลุมด้วยหิมะและน้ำแข็งสีขาวโพลน จนได้อีกชื่อหนึ่งว่า "ภูเขาสีเงิน" ("ไกรลาส" หรือ "ไกลาส" เป็นคำวิเศษณ์ในภาษาสันสกฤต แปลว่า "สีเงินยวง") ทุกปีจะมีผู้จาริกแสวงบุญตามศาสนาต่าง ๆ เดินทางมาที่นี่ โดยเชื่อว่าเป็นการบูชาและได้อยู่ใกล้พระศิวะ โดยทำการประทักษิณให้ครบ 39 รอบ เป็นการเคารพบูชาอันสูงสุด
ดูเพิ่ม

ศัมภลา
แหล่งข้อมูลอื่น

| ด ค กภูเขาศักดิ์สิทธิ์ของประเทศจีน |
| --- | --- |
ภูเขายิ่งใหญ่ทั้งห้า:  ไท่  หฺวา  เหิง(หูหนาน)  เหิง(ชานซี)  ซง 
ภูเขาศักดิ์สิทธิ์ทั้งสี่ในพุทธศาสนาของจีน:  เอ๋อเหมย์  จิ่วฮฺว่า  ผู่ถัว  อู่ไถ 
ภูเขาศักดิ์สิทธิ์ทั้งสี่ในลัทธิเต๋าของจีน:  อู่ตัง  หลงหู่  ฉียฺหวิน  ชิงเฉิง 
ภูเขาที่มีชื่อเสียงทั้งสามของจีน:  หวง  หลู  ย่านตั้ง 
ภูเขาป้อมปราการทั้งห้าของจีน:  Yi  Wu  ไคว่จี  ลฺหวี  ฮั่ว 
ภูเขาศักดิ์สิทธิ์ทั้งสี่ในพุทธศาสนาแบบทิเบต:  คาวาการ์โบ  อัมนี มาเชน  ไกรลาส  กะโดโจโบ 
ภูเขาศักดิ์สิทธิ์อื่น ๆ:  เทียนชาน  ฉางไป๋  เหลา  คุนหลุน  จงหนาน  ก้งก๋า  เอเวอเรสต์ (จูมู่หลั่งหม่า)  เขาสามยอดนยีเด้น
เจ้าชายคาร์ลแห่งเดนมาร์ก

| เจ้าชายคาร์ลแห่งเดนมาร์ก |
| --- | --- |

ประสูติ: 26 ตุลาคม 2223  โคเปนเฮเกน, เดนมาร์ก
สิ้นพระชนม์: 8 มิถุนายน พ.ศ. 2272 (48 ปี)
ราชวงศ์: โอลเดนบวร์ก
พระราชบิดา: พระเจ้าคริสเตียนที่ 5 แห่งเดนมาร์ก
พระราชมารดา: ชาร์ล็อทเทอ อมาเลียแห่งเฮ็สเซิน-คัสเซิล
เจ้าชายคาร์ลแห่งเดนมาร์กและนอร์เวย์ (อังกฤษ: Prince Charles of Denmark and Norway ,เดนมาร์ก: Prins Carl af Danmark og Norge) ประสูติเมื่อวันที่ 26 ตุลาคม 2223 ณ โคเปนเฮเกน เดนมาร์ก ทรงเป็นพระราชโอรสพระองค์ที่ 3 ใน พระเจ้าคริสเตียนที่ 5 แห่งเดนมาร์ก และ ชาร์ล็อทเทอ อมาเลียแห่งเฮ็สเซิน-คัสเซิล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์ทรงทุกข์ทรมานจากการได้ยิน เนื่องจากระบบประสาททางการได้ยินของพระองค์นั้นแย่มาแต่กำเนิด พระองค์ไม่เสกสมรส
ความสนพระทัย

เนื่องจากพระองค์ไม่ทรงเสกมรส ความสนพระทัยของพระองค์นั้นจึงได้รับความใส่พระทัยมาก พระองค์ทรงโปรดการเลี้ยงม้า ต่อมา พระเจ้าเฟรเดอริกที่ 4 แห่งเดนมาร์ก พระเชษฐา ได้พระราชทานที่ดินจำนวน 5 ไร่เพื่อสร้างปราสาทและคอกม้าแก่เจ้าชายคาร์ลแห่งเดนมาร์ก พระอนุชา ต่อมา เจ้าชายคาร์ลแห่งเดนมาร์ก สิ้นพระชนม์จากการทุกข์ทนด้วยพระอาการประชวรเมื่อวันที่ 8 มิถุนายน 2272 สิริพระชันษา 48 ปี
เกาะคาเฟอคลูเปิน

| ชื่อท้องถิ่น: Oodaap Qeqertaa |
| --- | --- |
ภาพถ่ายทางอากาศของเกาะ ถ่ายเมื่อเดือนกันยายน ค.ศ. 2008
เกาะคาเฟอคลูเปิน
ภูมิศาสตร์
ที่ตั้ง: มหาสมุทรอาร์กติก
พิกัด: 83°39′45″N 30°36′50″W﻿ / ﻿83.66250°N 30.61389°W﻿ / 83.66250; -30.61389
การปกครอง
กรีนแลนด์
อุทยานแห่งชาตินอร์ทอีสต์กรีนแลนด์
ประชากรศาสตร์
ประชากร: ไม่มีประชากรอาศัยอยู่
เกาะคาเฟอคลูเปิน
ต่ำแหน่งของเกาะคาเฟอคลูเปิน
เกาะคาเฟอคลูเปิน (เดนมาร์ก: Kaffeklubben Ø; กรีนแลนด์: Inuit Qeqertaat) เป็นเกาะที่อยู่นอกชายฝั่งทางตอนเหนือของเกาะกรีนแลนด์ เป็นเกาะถาวรที่อยู่เหนือสุดของโลก
การค้นพบ

รอเบิร์ต พีรี นักสำรวจชาวอเมริกัน พบเห็นเกาะนี้เป็นครั้งแรกใน ค.ศ. 1900 แต่ไม่มีใครเคยขึ้นไปบนเกาะเลยจนกระทั่ง ค.ศ. 1921 เลาเกอ ค็อก ได้มาเยือนเกาะเป็นครั้งแรกและตั้งชื่อให้เกาะ
ใน ค.ศ. 1969 กลุ่มสำรวจชาวแคนาดาได้คำนวณว่าด้านเหนือสุดของเกาะไกลกว่าแหลมมอริสเจซุปซึ่งเป็นแหลมเหนือสุดของเกาะกรีนแลนด์ถึง 750 เมตร ทำให้พวกเขานำสถิตินี้มาอ้างว่าเกาะนี้เป็นแผ่นดินเหนือสุดและใกล้ขั้วโลกเหนือมากที่สุด
ภายหลังมีการพบสันดอนกรวดที่อยู่เหนือกว่าเกาะนี้ เช่น โอดัก, 83-42 และ ATOW1996 ถึงแม้ว่าจะอยู่เหนือกว่าแต่ก็มีข้อถกเถียงว่าสันดอนกรวดเหล่านี้ควรนับรวมในสถิติหรือไม่ เพราะบางครั้งมันก็จมหายไป
ภูมิศาสตร์

เกาะคาเฟอคลูเปินห่างจากขั้วโลกเหนือราว 713.5 กิโลเมตร ห่างจากแหลมเจมส์ฮิลล์ไปทาวตะวันตกราว 10 กิโลเมตร ห่างจากแหลมมอริสเจซุปไปทางตะวันออกราว 37 กิโลเมตร ลักษณะของเกาะคือมีความยาวที่ 0.7 กิโลเมตร จุดที่กว้างที่สุดกว้าง 300 เมตร จุดที่สูงที่สุดบนเกาะสูงกว่าระดับน้ำทะเล 30 เมตร
พืชพรรณ

แม้จะมีสภาพอากาศที่รุนแรงและไม่เอื้ออำนวย แต่บนเกาะก็มีพืชพรรณเช่นกัน โดยพืชส่วนใหญ่บนเกาะจะเป็นพวกมอสส์, ลิเวอร์เวิร์ต, ไลเคน นอกจากนี้ยังมีพืชดอกอย่าง Papaver radicatum (ดอกป็อปปีขั้วโลก) และ Saxifraga oppositifolia ด้วย
เจ้าชายกอร์มแห่งเดนมาร์ก

เจ้าชายกอร์มแห่งเดนมาร์ก (เดนมาร์ก: Prins Gorm til Denmark) ประสูติเมื่อวันที่ 24 กุมภาพันธ์ ค.ศ. 1919 เป็นพระโอรสพระองค์ที่ 4 และพระองค์แรกใน เจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระอนุชาใน เจ้าหญิงคาโรลีเนอ-มาทิลเดอแห่งเดนมาร์ก พระมาตุลาใน เจ้าหญิงเอลิซาเบธแห่งเดนมาร์ก โดยพระองค์ทรงงานด้านทหารเรือเดนมาร์ก
พระองค์และพระภคินีและพระอนุชาไม่มีสิทธิสืบราชบัลลังก์ เนื่องจากการเสกสมรสของพระบิดาและพระมารดาที่ขัดแย้งต่อกฎมนเทียรบาล
พระองค์สิ้นพระชนม์เมื่อวันที่ 26 ธันวาคม ค.ศ. 1991 ณ กรุงโคเปนเฮเกน สิริพระชันษา 72 ปี พระองค์มิได้เสกสมรสและไม่มีพระบุตร
ดูเพิ่ม

ราชวงศ์กลึคส์บวร์ค
| ด ค กเจ้าชายแห่งเดนมาร์ก |
| --- | --- | --- |
เริ่มนับรุ่นจากการสถาปนาระบอบราชาธิปไตยโดยการสืบราชสมบัติตามลำดับสันตติวงศ์ (hereditary monarchy) ในรัชกาลพระเจ้าเฟรเดอริกที่ 3 เมื่อปี ค.ศ. 1660
| รุ่นที่ 1 |  พระเจ้าคริสเตียนที่ 5 แห่งเดนมาร์ก  เจ้าชายเฟรเดอริก  เจ้าชายจอร์จ ดยุกแห่งคัมบาลันด์  |  |
| รุ่นที่ 2 |  พระเจ้าเฟรเดอริกที่ 4 แห่งเดนมาร์ก  เจ้าชายคริสเตียน วิลเลียม  เจ้าชายคริสเตียน  เจ้าชายคาร์ล  เจ้าชายวิลเฮ็ล์ม  เจ้าชายวิลเลียม ดยุกแห่งกลอสเตอร์  เจ้าชายเยิร์น  เจ้าชายคาร์ล  |  |
| รุ่นที่ 3 |  เจ้าชายคริสเตียน  พระเจ้าคริสเตียนที่ 6 แห่งเดนมาร์ก  เจ้าชายเฟรเดริก คาร์ล  เจ้าชายเยิร์น  เจ้าชายเฟรเดริก คริสเตียน  เจ้าชายคาร์ล  |  |
| รุ่นที่ 4 |  พระเจ้าเฟรเดอริกที่ 5 แห่งเดนมาร์ก  |  |
| รุ่นที่ 5 |  เจ้าชายคริสเตียน  พระเจ้าคริสเตียนที่ 7 แห่งเดนมาร์ก  เจ้าชายรัชทายาทเฟรเดอริก  |  |
| รุ่นที่ 6 |  พระเจ้าเฟรเดอริกที่ 6 แห่งเดนมาร์ก  พระเจ้าคริสเตียนที่ 8 แห่งเดนมาร์ก  เจ้าชายรัชทายาทเฟอร์ดินานด์  |  |
| รุ่นที่ 7 |  เจ้าชายคริสเตียน  เจ้าชายคริสเตียน  พระเจ้าเฟรเดอริกที่ 7 แห่งเดนมาร์ก  พระเจ้าคริสเตียนที่ 9 แห่งเดนมาร์ก^  |  |
| รุ่นที่ 8 |  พระเจ้าเฟรเดอริกที่ 8 แห่งเดนมาร์ก^  พระเจ้าเยออร์ยิโอสที่ 1 แห่งกรีซ^  เจ้าชายวัลเดมาร์  |  |
| รุ่นที่ 9 |  พระเจ้าคริสเตียนที่ 10 แห่งเดนมาร์ก  พระเจ้าโฮกุนที่ 7 แห่งนอร์เวย์  เจ้าชายฮารัลด์  เจ้าชายกุสตาฟ  พระเจ้าคอนสตันติโนสที่ 1 แห่งกรีซ*  เจ้าชายเยออร์ยีโอส*  เจ้าชายนิโกลาโอส*  เจ้าชายอันเดรียส*  เจ้าชายคริสโตเฟอร์*  เจ้าชายออเกอ เคานต์แห่งโรเซินบอร์ก  เจ้าชายแอกเซิล  เจ้าชายเอริก  เจ้าชายวิกโก  |  |
| รุ่นที่ 10 |  พระเจ้าเฟรเดอริกที่ 9 แห่งเดนมาร์ก  เจ้าชายคนุด รัชทายาท  พระเจ้าโอลาฟที่ 5 แห่งนอร์เวย์  เจ้าชายกอล์ม  เจ้าชายโอลัฟ  พระเจ้าเยออร์ยิโอสที่ 2 แห่งกรีซ*  พระเจ้าอเล็กซานโดรสแห่งกรีซ*  พระเจ้าปัฟโลสแห่งกรีซ*  เจ้าชายปีเตอร์*  เจ้าชายฟิลิป ดยุกแห่งเอดินบะระ*∞  เจ้าชายไมเคิล*  เจ้าชายจอร์จ วัลเดมาร์  อดีตเจ้าชายเฟล์มมิง วัลเดมาร์ เคานต์แห่งโรเซินบอร์ก  |  |
| รุ่นที่ 11 |  เจ้าชายเฮนริก^  เจ้าชายอิงกอล์ฟ  เจ้าชายคริสเตียน  พระเจ้าคอนสตันติโนสที่ 2 แห่งกรีซ*  |  |
| รุ่นที่ 12 |  สมเด็จพระราชาธิบดีเฟรเดอริกที่ 10 แห่งเดนมาร์ก  เจ้าชายโจอาคิม‡  เจ้าชายเปาโลส มกุฎราชกุมารแห่งกรีซ*  เจ้าชายนิโกเลาส์*  เจ้าชายฟิลิปโปส*  |  |
| รุ่นที่ 13 |  เจ้าชายคริสเตียน  เจ้าชายวินเซนต์  เจ้าชายนิโคไล#  เจ้าชายเฟลิกซ์#  เจ้าชายเฮนริก#  เจ้าชายคอนสตันติโนส อเล็กซิออส*  เจ้าชายอาชิเลียส-อันเดรียส*  เจ้าชายโอดีสซีส-คีโมน*  เจ้าชายอริสทิเดส สตาวรอส*  |  |
ตัวเอียง หมายถึงเจ้าชายที่ภายหลังเสียพระอิสริยยศเพราะการอภิเษกสมรสต่างฐานันดรศักดิ์ # ทรงถูกถอดพระอิสริยยศ  ^ไม่ใช่เจ้าชายแห่งเดนมาร์กตั้งแต่แรกประสูติ  *ทรงเป็นเจ้าชายแห่งกรีซด้วย ∞ทรงเป็นเจ้าชายแห่งสหราชอาณาจักรด้วย
เจ้าชายวิลเฮ็ล์มแห่งเดนมาร์ก

| เจ้าชายวิลเฮ็ล์ม |
| --- | --- |
เจ้าชายแห่งเดนมาร์กและนอร์เวย์

ประสูติ: 21 กุมภาพันธ์ 2230,  ปราสาทโคเปนเฮเกน, เดนมาร์ก
สิ้นพระชนม์: 23 พฤศจิกายน 2248 (18 พระชันษา) ปราสาทโคเปนเฮเกน เดนมาร์ก
ฝังพระศพ: มหาวิหารรอสคิลเด
ราชวงศ์: โอลเดนบวร์ก
พระราชบิดา: พระเจ้าคริสเตียนที่ 5 แห่งเดนมาร์ก
พระราชมารดา: ชาร์ล็อทเทอ อมาเลียแห่งเฮ็สเซิน-คัสเซิล
ศาสนา: คริสต์นิกายลูเทอแรน
เจ้าชายวิลเฮ็ล์มแห่งเดนมาร์กและนอร์เวย์ (อังกฤษ: Prince William of Denmark and Norway, เดนมาร์ก: Vilhelm af Danmark og Norge) ประสูติเมื่อวันที่ 21 กุมภาพันธ์ 2230 ณ โคเปนเฮเกน เดนมาร์ก ทรงเป็นพระราชโอรสพระองค์สุดท้อง (พระองค์ที่ 5) ใน พระเจ้าคริสเตียนที่ 5 แห่งเดนมาร์ก และ ชาร์ล็อทเทอ อมาเลียแห่งเฮส็สเซิน-คัสเซิล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์สิ้นพระชนม์เมื่อวันที่ 23 พฤศจิกายน 2248 สิริพระชันษาเพียง 18 พระชันษา
ดูเพิ่ม

ราชวงศ์โอลเดนบวร์ก
เขื่อนโฆดอ-ออแฟรีน

Dam in โฆมอร์ลู จังหวัดอาเซอร์ไบจานตะวันออก /ซอลทันลือ เขตแจบรายึล
| เขื่อนโฆดอ-ออแฟรีน |
| --- | --- |
เขื่อนโฆดอ-ออแฟรีน (มิถุนายน 2013)
ที่ตั้งบริเวณพรมแดนประเทศอาเซอร์ไบจานและประเทศอิหร่าน

ชื่อทางการ: Xudafərin SES, سد خداآفرین
ประเทศ: อิหร่าน/อาเซอร์ไบจาน
ที่ตั้ง: โฆมอร์ลู จังหวัดอาเซอร์ไบจานตะวันออก /ซอลทันลือ เขตแจบรายึล
พิกัด: 39°9′35″N 46°56′05″E﻿ / ﻿39.15972°N 46.93472°E﻿ / 39.15972; 46.93472
สถานะ: ดำเนินการ
เริ่มก่อสร้าง: ค.ศ. 1999
เปิดดำเนินการ: 2008
เจ้าของ: บริษัทร่วมทุนอาแซเรเนร์จี (Azərenerji ASC)/บริษัทร่วมทุนจัดการน้ำภูมิภาคอาเซอร์ไบจานตะวันออก (شرکت سهامی آب منطقه ای آذربایجان شرقی)
เขื่อนและทางน้ำล้น
ชนิดของเขื่อน: เขื่อนดินถม
ปิดกั้น: แม่น้ำแอแรส
ความสูง: 64 m (210 ft)
ความยาว: 400 m (1,300 ft)
อ่างเก็บน้ำ
อ่างเก็บน้ำ: อ่างเก็บน้ำโฆดอ-ออแฟรีน
ปริมาตรกักเก็บน้ำ: 1.612 km3 (1,307,000 acre·ft)
ปริมาตรใช้การ: 1.495 km3 (1,212,000 acre·ft)
พื้นที่ผิวน้ำ: 20 km2 (7.7 sq mi)
ชนิดของเขื่อน: เขื่อนดินถม
โรงไฟฟ้า
กําลังการผลิตติดตั้ง: 102 MW (137,000 hp)
เขื่อนโฆดอ-ออแฟรีน (เปอร์เซีย: سد خداآفرین; อาเซอร์ไบจาน: Xudafərin SES) เป็นเขื่อนดินถมบนแม่น้ำแอแรส (เปอร์เซีย: ارس, อาเซอร์ไบจาน: Araz) ตั้งอยู่บนพรมแดนระหว่างประเทศอิหร่านกับประเทศอาเซอร์ไบจาน อยู่ห่างจากเมืองโฆมอร์ลู (เปอร์เซีย: خمارلو) ในจังหวัดอาเซอร์ไบจานตะวันออก ประเทศอิหร่าน ไปทางตะวันตก 8 กิโลเมตร (5.0 ไมล์) และอยู่ห่าง 14 กิโลเมตร (8.7 ไมล์) ทางตะวันตกเฉียงใต้จากซอลทันลือ (อาเซอร์ไบจาน: Soltanlı) เขตแจบรายึล ประเทศอาเซอร์ไบจาน ใน พ.ศ. 2536 ระหว่างสงครามนากอร์โน-คาราบัคครั้งที่หนึ่ง กองกำลังของสาธารณรัฐนากอร์โน-คาราบัคได้เข้ายึดครองพื้นที่ดังกล่าว แต่ในวันที่ 18 ตุลาคม พ.ศ. 2563 ระหว่างสงครามนากอร์โน-คาราบัคครั้งที่สอง กองทัพอาเซอร์ไบจานได้เข้าควบคุมเขื่อนอีกครั้ง เขื่อนตั้งอยู่ทางเหนือน้ำห่างจากสะพานโฆดอ-ออแฟรีน 1 กิโลเมตร (0.62 ไมล์)
วัตถุประสงค์ของเขื่อนคือ การผลิตไฟฟ้าจากพลังน้ำและการชลประทาน ถือเป็นโครงการร่วมระหว่างสหภาพโซเวียต​​กับประเทศอิหร่าน โดยทั้งสองฝ่ายบรรลุข้อตกลงในเดือนตุลาคม พ.ศ. 2520 การออกแบบเสร็จสิ้นใน พ.ศ. 2525 โครงการได้รับการทบทวนในช่วงต้นคริสต์ทศวรรษ 1990 และเริ่มการก่อสร้างใน พ.ศ. 2542
เขื่อนเริ่มกักเก็บน้ำใน พ.ศ. 2551 และเปิดดำเนินการใน พ.ศ. 2553 งานระบบชลประทานยังอยู่ระหว่างดำเนินการ ในระหว่างการก่อสร้าง มีการค้นพบสถานที่ในยุคสัมฤทธิ์หลายแห่ง รวมถึงหลุมศพของนักรบชาวศากะและชาวซิท ใน พ.ศ. 2551 การเติมอ่างเก็บน้ำเพื่อกักเก็บถูกชะลอเพื่อการขุดค้นทางโบราณคดี โรงไฟฟ้าของเขื่อนแห่งนี้ประกอบด้วยเครื่องกำเนิดไฟฟ้ากังหันคัพพลัน (Kaplan turbine) 4 ตัว (ด้านละ 2 ตัว) ซึ่งหมุนด้วยความเร็ว 166.67 รอบต่อนาที กำลังผลิตติดตั้งรวม 204 เมกะวัตต์ กำลังการผลิตไฟฟ้ารวม 550 กิกะวัตต์ชั่วโมงต่อปี (แบ่งจ่ายไฟฟ้าให้กับแต่ละประเทศ 275 GWh) และได้รับการออกแบบเพื่อรองรับพื้นที่การชลประทาน 75,000 เฮกตาร์ (190,000 เอเคอร์)
อุบัติเหตุเฮลิคอปเตอร์ของประธานาธิบดีอิหร่าน

เมื่อวันที่ 19 พฤษภาคม พ.ศ. 2567 อิลฮัม แอลีเยฟ ประธานาธิบดีอาเซอร์ไบจาน และเอบรอฮีม แรอีซี ประธานาธิบดีอิหร่าน ได้ทำพิธีทดสอบการเดินเครื่องสถานีไฟฟ้าพลังน้ำโฆดอ-ออแฟรีน ซึ่งรับน้ำจากอ่างเก็บน้ำความจุ 503 ล้านลูกบาศก์เมตร คิดเป็นร้อยละ 40 ของความจุอ่างทั้งหมด ในระหว่างการทำพิธีเปิดดำเนินการสถานีไฟฟ้าพลังน้ำกึซกาลาซือ (อาเซอร์ไบจาน: "Qız Qalası" su elektrik stansiyaları) ทั้งสองสถานีคาดว่าจะผลิตพลังงานให้กับอิหร่าน 368 ล้านกิโลวัตต์ชั่วโมงต่อปี หลังเสร็จสิ้นพิธีการ ประธานาธิบดีเอบรอฮีม แรอีซี และคณะ ได้เดินทางต่อไปยังเมืองแทบรีซซึ่งห่างออกไปทางใต้ประมาณ 130 กิโลเมตร เนื่องจากประธานาธิบดีแรอีซีมีกำหนดการจะเปิดโครงการโรงกลั่นน้ำมัน โดยเฮลิคอปเตอร์ของกองทัพอากาศอิหร่านแบบเบลล์ 212 ที่เป็นพาหนะได้ประสบอุบัติเหตุตกในพื้นที่ภูเขาห่างไกลในเขตโจลฟอ (เปอร์เซีย: شهرستان جلفا) ในจังหวัดอาเซอร์ไบจานตะวันออก ในเวลา 13:30 น. ตามเวลาท้องถิ่น (10:00 GMT) ห่างจากหมู่บ้านอูซี (เปอร์เซีย: اوزی) ไปทางตะวันตกเฉียงใต้ประมาณ 2 กิโลเมตร (1.2 ไมล์) ห่างจากเขื่อนกึซกาลาซือไปทางใต้ประมาณ 58 กิโลเมตร (36 ไมล์) ปฏิบัติการค้นหาซากเฮลิคอปเตอร์ลำดังกล่าวกินเวลา 15 ชั่วโมง โดยหลังจากหน่วยกู้ภัยเข้าถึงที่เกิดเหตุ ผู้โดยสารและลูกเรือทั้งหมดของเฮลิคอปเตอร์ลำนี้ก็ได้รับการยืนยันการเสียชีวิต
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เขื่อนโฆดอ-ออแฟรีน
เซอร์เอิน พีเตอร์เซิน

| เซอร์เอิน พีเตอร์เซิน |
| --- | --- |
เกิด: เซอร์เอิน พีเตอร์ พีเตอร์เซิน 6 ธันวาคม พ.ศ. 2437
| เหรียญรางวัล> มวยสากลสมัครเล่น.ตัวแทนของ   เดนมาร์ก .กีฬาโอลิมปิก |
| --- | --- | --- |
|  |  แอนเวิร์ป 2463  | เฮฟวี่เวท |
|  |  ปารีส 2467  | เฮฟวี่เวท |
เซอร์เอิน พีเตอร์ พีเตอร์เซิน (เดนมาร์ก: Søren Peter Petersen) นักมวยสากลสมัครเล่นชาวเดนมาร์ก เกิดเมื่อ 6 ธันวาคม พ.ศ. 2437 ที่ประเทศเดนมาร์ก เสียชีวิตเมื่อ พ.ศ. 2486 ที่ ประเทศเบลเยียม
พีเตอร์เซินขึ้นชกมวยสากลสมัครเล่นและได้เป็นแชมป์ประเทศเดนมาร์กเมื่อ พ.ศ. 2463 -2464 และติดทีมชาติเดนมาร์กเข้าแข่งขันกีฬาโอลิมปิก 2 ครั้ง ครั้งแรก พ.ศ. 2463 ที่ แอนต์เวิร์ป ในรุ่นเฮฟวี่เวท รอบแรก ได้บาย รอบก่อนรองชนะเลิศ ชนะอาร์เอสซี แฟรงค์ โดฟ จากสหราชอาณาจักร ยก 3 เมื่อ 23 สิงหาคม รอบรองชนะเลิศ คู่ชกถอนตัว รอบชิงชนะเลิศ แพ้ โรนัลด์ รอว์สัน จาก สหราชอาณาจักร เมื่อ 24 สิงหาคม ได้เหรียญเงิน ครั้งที่ 2 พ.ศ. 2467 ที่ปารีส ในรุ่นเฮฟวี่เวท รอบแรก ชนะ คาร์โล สกอตตี จากอิตาลี เมื่อ 15 กรกฎาคม รอบก่อนรองชนะเลิศ คู่ชกถอนตัว รอบรองชนะเลิศ ชนะ เฮนก์ เด เบสท์ จากเนเธอร์แลนด์ เมื่อ 19 กรกฎาคม รอบชิงชนะเลิศ แพ้ ออตโต วอน พอราต จาก นอร์เวย์ เมื่อ 20 กรกฎาคม ได้เหรียญเงิน
หลังจากกีฬาโอลิมปิก พ.ศ. 2467 พีเตอร์เซินขึ้นชกมวยสากลอาชีพ และได้ครองแชมป์สแกนดิเนเวียรุ่นเฮฟวี่เวทเมื่อ พ.ศ. 2469 และแชมป์ยุโรปรุ่นเฮฟวี่เวทเมื่อ พ.ศ. 2472 และแขวนนวมไปเมื่อ พ.ศ. 2475 ต่อมาใน พ.ศ. 2477 เขาขึ้นชกอีกครั้งที่ประเทศสเปนแต่ไม่ประสบความสำเร็จ รวมสถิติการชก 30 ครั้ง ชนะ 17 (น็อค 8) เสมอ 3 แพ้ 10
เซฮ์รา กือเนช

Turkish volleyball player
เซฮ์รา กือเนช (ตุรกี: Zehra Güneş) เกิดเมื่อวันที่ 7 กรกฎาคม ค.ศ. 1999 เป็นนักวอลเลย์บอลหญิงชาวตุรกี เล่นในตำแหน่งตัวบล็อกกลาง ปัจจุบันเล่นให้แก่สโมสรวาคึฟบังค์สปอร์คูลือบือ และเป็นนักกีฬาทีมวอลเลย์บอลหญิงทีมชาติตุรกี
เซนต์ครอย

| สมญา: Twin City> ภูมิศาสตร์ |
| --- | --- |
ที่ตั้ง: Caribbean Sea
พิกัด: 17°44′23″N 64°44′20″W﻿ / ﻿17.73972°N 64.73889°W﻿ / 17.73972; -64.73889
กลุ่มเกาะ: Virgin Islands, Leeward Islands
พื้นที่: 82.88 ตารางไมล์ (214.7 ตารางกิโลเมตร)
ความยาว: 28 ไมล์ (45 กม.)
ความกว้าง: 7 ไมล์ (11 กม.)
ระดับสูงสุด: 1,165 ฟุต (355.1 ม.)
จุดสูงสุด: Mount Eagle
การปกครอง
United States
ประชากรศาสตร์
ประชากร: 50,601
ความหนาแน่น: 235.73/กม.2 (610.54/ตารางไมล์)
เซนต์ครอย (อังกฤษ: Saint Croix; สเปน: Santa Cruz; ดัตช์: Sint-Kruis; ฝรั่งเศส: Sainte-Croix; เดนมาร์ก: Sankt Croix) เป็นเกาะในหมู่เกาะเวอร์จิน ซึ่งเป็นดินแดนของสหรัฐอเมริกา ในหมู่เกาะเวสต์อินดีส ทะเลแคริบเบียน เป็นเกาะที่ใหญ่ที่สุดในหมู่เกาะเวอร์จิน มีขนาด  28 x 7 ไมล์ (45 x 11 กม.) มีประชากรประมาณ 53,000 คน เมืองสำคัญคือ เมืองคริสเตียนสเตด มีการผลิตเหล้ารัมและเป็นแหล่งท่องเที่ยว
คริสโตเฟอร์ โคลัมบัสได้เดินเรือสำรวจมาพบเกาะนี้เมื่อ 14 พฤศจิกายน ค.ศ. 1493 และตั้งชื่อเกาะนี้ว่า ซานตาครูซ หลังจากนั้นได้ตกเป็นของฮอลันดา อังกฤษ สเปน และฝรั่งเศส ตามลำดับ ในปี ค.ศ. 1753 เดนมาร์กได้ซื้อเกาะนี้จากฝรั่งเศส และขายให้แก่สหรัฐอเมริกาใน ค.ศ. 1917
ภูมิศาสตร์

เกาะเซนต์ครอยตั้งอยู่ที่พิกัด 17 ° 45'N 64 ° 45'W พื้นที่ส่วนใหญ่ขรุขระแต่ไม่มากนักทอดตัวจากตะวันตกถึงตะวันออกยาว 45 กม. จุดกว้างสุดยาว 11 กม. จุดที่สูงสุดคือ 355 เมตร ที่ Mount Eagle
แผนที่เกาะวาดเมื่อ ค.ศ. 1794 โดยชาวเดนมาร์ก
เชนสถาน

เชนสถาน นครแอนต์เวิร์ป ประเทศเบลเยียม
เชนสถาน หรือ ไชนมนเทียร (ฮินดี: जैन मन्दिर) คือศาสนสถานของศาสนาเชน ในรัฐคุชราตและรัฐราชสถานใต้เรียกว่า เทรสาร (Derasar) ส่วนในรัฐกรณาฏกะ เรียกว่า พสาที (Basadi) เชนสถานส่วนมากพบในอินเดียใต้ ในขณะที่ในอินเดียเหนือจะใช้ชื่อเก่าที่เรียกว่าทีลวาฑา (Dilwara) คำเรียกในภาษาสันสกฤตคือ "วสาตี" (Vasati)
สถาปัตยกรรม

เชนสถานสร้างโดยใช้สถาปัตยกรรมที่หลากหลาย ซึ่งลักษณะนั้นต่างกันโดนสิ้นเชิงในอินเดียเหนือและอินเดียใต้ และต่างกันเล็กน้อยกับในอินเดียตะวันตก โดยทั่วไปเชนสถานแบ่งได้สองประเภทคือ
ศิขรพันทะ คือ เชนสถานที่สร้างโดยมีหอหรือโดมครอบ เรียกว่าศิขร
ฆระ คือ เชนสถานที่ไม่มีโดม โดยทั่วไปหมายถึงศาลเจ้าเชนในบ้าน
เชนสถานแบบศิขรพันทะนิยมสร้างอย่างวิจิตร ประกอบด้วยเสาหินอ่อนจำนวนมากที่แกะสลักลวดลายต่าง ๆ ส่วนหลักของเชนสถานเรียกว่า "ครรภคฤห์"
ซึ่งประดิษฐานเทวรูปหลัก (มูรติ) ของเทวสถาน การเข้าไปในส่วนครรภฤกห์ต้องชำระล้างร่างกายให้สะอาดก่อน และต้องสวมชุดบูชาซึ่งเป็นชุดสำหรับประกอบพิธีกรรมเท่านั้น
เชนสถานที่มีอายุมากกว่า 100 ปี มักได้รับการยกฐานะให้เป็นสถานที่แสวงบุญสำคัญของศาสนา เรียกว่า ตีรถะ
เทพประธานของเชนสถานเรียกว่า มูลนายก (mula nayak)
มนสตมภ์ (Manastambha; เสาแห่งการเชิดชู) คือเสาที่สร้างด้านหน้าเชนสถาน ประกอบด้วย มูรติสี่องค์ สร้างหันไปในทิศทั้งสี่
เชนสถานระดับตีรถะในศรวัณเพลโคละ
ฮรึวญา

ฮรึวญา (ยูเครน: гри́вня, ออกเสียง: [ˈɦrɪu̯nʲɐ] ( ฟังเสียง), อักษรย่อ: грн; สัญลักษณ์: ₴; รหัส: UAH) เป็นเงินตราประจำชาติของประเทศยูเครนตั้งแต่วันที่ 2 กันยายน ค.ศ. 1996 แต่ละฮรึวญาจะแบ่งออกเป็น 100 กอปีย์กา ซึ่งตั้งชื่อตามตัวชี้วัดของน้ำหนักที่ใช้ในจักรวรรดิรุสเคียฟในสมัยกลาง
สัญลักษณ์

สัญลักษณ์ฮรึวญาเป็นอักษรยูเครน แฮ แบบตัวเขียน (г) ที่มีเส้นแนวนอนสองเส้นตัดขวาง (₴) เป็นสัญลักษณ์สื่อถึงความมั่นคงซึ่งยังพบในสกุลเงินอื่น เช่น เยน (¥), ยูโร (€), รูปีอินเดีย (₹) และหยวน (¥ สัญลักษณ์เดียวกันกับสกุลเงินเยน) สัญลักษณ์นี้ได้รับการเข้ารหัสเป็น U+20B4 ในยูนิโคดรุ่น 4.1 และเผยแพร่ใน ค.ศ. 2005 ถ้าไม่มีสัญลักษณ์นี้ จะมีการใช้อักษรย่อ грн แทน
ธนบัตร > ชุดปัจจุบัน

| ค่า  และมุม | ภาพ> หน้า | ภาพ> หลัง | สีหลัก | รายละเอียด> ลายน้ำ | รายละเอียด> หน้า | รายละเอียด> หลัง | วันที่ออก | ถอน |
| --- | --- | --- | --- | --- | --- | --- | --- | --- |
| ₴1  118 × 63 มม. |  |  | เหลือง–น้ำเงิน | วอลอดือมือร์ผู้ยิ่งใหญ่แห่งเคียฟ (ป. 958–1015) เจ้าชายแห่งนอฟโกรอดและแกรนด์พรินซ์แห่งเคียฟ   ผู้ปกครองจักรวรรดิรุสเคียฟใน ค.ศ. 980–1015 | วอลอดือมือร์ผู้ยิ่งใหญ่แห่งเคียฟ (ป. 958–1015) เจ้าชายแห่งนอฟโกรอดและแกรนด์พรินซ์แห่งเคียฟ   ผู้ปกครองจักรวรรดิรุสเคียฟใน ค.ศ. 980–1015 | กำแพงป้อมปราการของวอลอดือมือร์ที่ 1 ที่เคียฟ | 22 พฤษภาคม 2006 | 1 ตุลาคม 2020 |
| ₴2  118 × 63 มม. |  |  | อิฐ | ยารอสเลาผู้รอบรู้ (ป. 978–1054) เจ้าชายแห่งนอฟโกรอดและแกรนด์พรินซ์แห่งเคียฟ   ผู้ปกครองจักรวรรดิรุสเคียฟใน ค.ศ. 980–1015 | ยารอสเลาผู้รอบรู้ (ป. 978–1054) เจ้าชายแห่งนอฟโกรอดและแกรนด์พรินซ์แห่งเคียฟ   ผู้ปกครองจักรวรรดิรุสเคียฟใน ค.ศ. 980–1015 | อาสนวิหารนักบุญโซเฟีย (เคียฟ) | 24 กันยายน 2004 | 1 ตุลาคม 2020 |
| ₴5   118 × 63 มม. |  |  | น้ำเงิน | บอห์ดัน คแมลนึตสกึย (ป. 1595–1657) เฮตมันแห่งยูเครน | บอห์ดัน คแมลนึตสกึย (ป. 1595–1657) เฮตมันแห่งยูเครน | โบสถ์ในหมู่บ้านซูบอติว | 14 มิถุนายน 2004 | 1 ตุลาคม 2020 |
| ₴10  124 × 66 มม. |  |  | เลือดหมู | อีวัน มาแซปา (1639–1709) เฮตมันแห่งยูเครน | อีวัน มาแซปา (1639–1709) เฮตมันแห่งยูเครน | อาสนวิหารแม่พระบรรทมแห่งกือแยวอ-แปแชร์สกาลาวรา | 1 พฤศจิกายน 2004 | 1 ตุลาคม 2020 |
| ₴20  130 × 69 มม. |  |  | เขียว | อีวัน ฟรันกอ (1856–1916) นักเขียนและนักการเมือง | อีวัน ฟรันกอ (1856–1916) นักเขียนและนักการเมือง | โรงละครอุปรากรและบัลเลต์ลวิว | 25 กันยายน 2018 | ปัจจุบัน |
| ₴50  136 × 72 มม. |  |  | ม่วง | มือคัยลอ ฮรูแชวสกึย (1866–1934) นักประวัติศาสตร์และนักการเมือง | มือคัยลอ ฮรูแชวสกึย (1866–1934) นักประวัติศาสตร์และนักการเมือง | อาคารแซนตรัลนาราดา ("บ้านครู" ที่เคียฟ) | 20 ธันวาคม 2019 | ปัจจุบัน |
| ₴100   142 × 75 มม. |  |  | มะกอก | ตารัส แชวแชนกอ (1814–1861) กวีและศิลปิน | ตารัส แชวแชนกอ (1814–1861) กวีและศิลปิน | มหาวิทยาลัยแห่งชาติเคียฟ ตารัส แชวแชนกอ | 9 มีนาคม 2015 | ปัจจุบัน |
| ₴200  148 × 75 มม. |  |  | ชมพู | แลเซีย อูกรายินกา (1871–1913) กวีและนักเขียน | แลเซีย อูกรายินกา (1871–1913) กวีและนักเขียน | ทางเข้าหอคอยปราสาทลุตสก์ | 25 กุมภาพันธ์ 2020 | ปัจจุบัน |
| ₴500  154 × 75 มม. |  |  | น้ำตาล | ฮรือฮอรีย์ สกอวอรอดา (1722–1794) นักปรัชญาและกวี | ฮรือฮอรีย์ สกอวอรอดา (1722–1794) นักปรัชญาและกวี | มหาวิทยาลัยแห่งชาติสถาบันมอฮือลาแห่งเคียฟ | 11 เมษายน 2016 | ปัจจุบัน |
| ₴1,000  160 × 75 มม. |  |  | น้ำเงิน | วอลอดือมือร์ แวร์นัดสกึย (1863–1945) นักประวัติศาสตร์ นักปรัชญา นักธรรมชาติวิทยา และนักวิทยาศาสตร์ | วอลอดือมือร์ แวร์นัดสกึย (1863–1945) นักประวัติศาสตร์ นักปรัชญา นักธรรมชาติวิทยา และนักวิทยาศาสตร์ | บัณฑิตยสถานวิทยาศาสตร์แห่งชาติยูเครน | 25 ตุลาคม 2019 | ปัจจุบัน |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Hryvnias
History of Hryvnia
National Bank of Ukraine announcement of Hryvnia Sign (ในภาษายูเครน)
Proposed symbols for hryvnia during design competition (ในภาษายูเครน)
Detailed Catalog of Ukrainian paper money เก็บถาวร 2015-07-22 ที่ เวย์แบ็กแมชชีน
Pictures of hryvnia bills introduced in 1997
The first Ukrainian Money (1917–1922), Odessa Numismatics Museum
Ukraine monetary reform. Numismatics เก็บถาวร 2023-04-21 ที่ เวย์แบ็กแมชชีน (ในภาษารัสเซีย)
List of coins of Ukraine (Numista)
| ด ค กสกุลเงินตราในทวีปยุโรป |
| --- | --- |
สหภาพยุโรป:  ปอนด์สเตอร์ลิง  เลฟบัลแกเรีย  โกรูนาเช็ก  โครนเดนมาร์ก  ยูโร  ปอนด์ยิบรอลตาร์  โฟรินต์ฮังการี  ซวอตือโปแลนด์  เลวูโรมาเนีย  ครูนาสวีเดน 
ยุโรปตะวันออก:  รูเบิลเบลารุส  ลารีจอร์เจีย  เลวูมอลโดวา  รูเบิลรัสเซีย  รูเบิลทรานส์นีสเตรีย (ไม่เป็นที่ยอมรับ)  ฮรึวญายูเครน 
ยุโรปใต้:  เลคแอลเบเนีย  คอนเวร์ทีบิลนามาร์คบอสเนียและเฮอร์เซโกวีนา  แดนาร์มาซิโดเนีย  ดีนาร์เซอร์เบีย  ลีราใหม่ตุรกี 
ยุโรปตะวันตก:  โครนาแฟโร  ปอนด์เกิร์นซีย์  ปอนด์เจอร์ซีย์  ปอนด์แมน  โครนนอร์เวย์  ฟรังก์สวิส 
อดีตสกุลเงิน:  มาร์คเยอรมัน  ฟรังก์ฝรั่งเศส  ลีราอิตาลี  เปเซตาสเปน  กิลเดอร์ดัตช์  ฟรังก์เบลเยียม  ชิลลิงออสเตรีย  เอสคูโดโปรตุเกส  ดรัคมากรีก  ปอนด์ไอริช  ลีราวาติกัน  โครูนาสโลวัก  มาร์คกาฟินแลนด์  ลีราออตโตมัน  รูเบิลโซเวียต  ดีนาร์ยูโกสลาฟ  โครนออสเตรีย-ฮังการี  ไรชส์มาร์ค  มาร์คเยอรมันตะวันออก  โครูนาเชโกสโลวาเกีย  คูนาโครเอเชีย 
สกุลเงิน: ทวีปเอเชีย - ทวีปอเมริกา - ทวีปแอฟริกา - เขตโอเชียเนีย
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี 
อื่น ๆ:  สารานุกรมของยูเครนสมัยใหม่ 
สัญลักษณ์สกุลเงินฮรึวญา